ที่ปรึกษา รมว.ทส. เปิดงาน อนุรักษ์นกชายเลนปากช้อน 400 ตัวสุดท้ายของโลก
ที่ปรึกษา รมว.ทส. ยุทธพล อังกินันทน์ เปิดงาน 1st Asian BirdLife Festival and Nature Expo 2020 มุ่งอนุรักษ์นกชายเลนปากช้อน 400 ตัวสุดท้ายของโลกนายยุทธพล อังกินันทน์ ที่ปรึกษารัฐมนตรีว่าการกระทรวงทรัพยากรธรรมชาติและสิ่งแวดล้อม รองหัวหน้าพรรคชาติไทยพัฒนา ร่วมพิธีเปิดในงาน 1st Asian BirdLife Festival and Nature Expo 2020 นับว่าเป็นนิทรรศการด้านการอนุรักษ์สิ่งแวดล้อมระดับนานาชาติ โดยได้รับความร่วมมือระหว่างสมาคมอนุรักษ์นกและธรรมชาติแห่งประเทศไทย กับองค์การพิพิธภัณฑ์วิทยาศาสตร์แห่งชาติ (อพวช.) ณ พิพิธภัณฑ์พระรามเก้า องค์การพิพิธภัณฑ์วิทยาศาสตร์แห่งชาติ จ.ปทุมธานี โดยการจัดงานในครั้งนี้ มีวัตถุประสงค์เพื่อให้ประชาชน เด็กและเยาวชน ตระหนักถึงการอนุรักษ์ทรัพยากรและสิ่งแวดล้อม ประกอบกับการเสริมสร้างความรู้การอนุรักษ์นกชนิดต่างๆ ทั้งในและต่างประเทศ ในการส่งเสริมความร่วมมือกับภาคีองค์กรอนุรักษ์นกสากล (Birdlife International) ถึงการยกระดับงานเทศกาลดูนกสู่ระดับสากลนายยุทธพล กล่าวว่า ในฐานะที่เป็นคนเพชรบุรี ตนขอชื่นชมสมาคมอนุรักษ์นกและธรรมชาติแห่งประเทศไทยและทุกหน่วยงานที่ร่วมกันจัดกิจกรรมในวันนี้ขึ้น เพื่อกระตุ้นให้เห็นความสำคัญของการรักษาธรรมชาติ เพราะที่ตำบลปากทะเล อำเภอบ้านแหลม จังหวัดเพชรบุรี ถือเป็นแหล่งส่องนกทางธรรมชาติที่สำคัญ เป็นถิ่นที่อยู่อาศัยของ นกชายเลนปากช้อน ซึ่งปัจจุบันเหลืออยู่เพียงราว 400 ตัวทั่วโลก เป็นสายพันธุ์สัตว์เสี่ยงสูญพันธุ์ที่พวกเราต้องช่วยกันอนุรักษ์ซึ่งในปัจจุบัน คนไทยมีความตระหนักและใส่ใจในปัญหาสิ่งแวดล้อม และพร้อมขานรับนโยบายด้านสิ่งแวดล้อมที่กระทรวงทรัพยากรธรรมชาติและสิ่งแวดล้อมขับเคลื่อนออกมา นับตั้งแต่โครงการรณรงค์ Everyday Say No To Plastic Bags ร่วมกับ 90 ห้างสรรพสินค้าและร้านสะดวกซื้อทั่วประเทศ ยกเลิกการใช้ถุงพลาสติกหูหิ้ว ในวันที่ 1 มกราคม 2563 ที่ผ่านมา นั้น ก็ได้การตอบรับในความร่วมมือของพี่น้องประชาชนเป็นอย่างดี รวมถึงโครงการฟื้นฟูพื้นที่สีเขียวกลับคืนสู่ประเทศไทย รวมใจไทย ปลูกต้นไม้ เพื่อแผ่นดิน ซึ่งมีผู้ลงทะเบียนปลูกจำนวน 12646991 ต้น ประกอบกับระบบนิเวศของประเทศไทยกำลังเข้าสู่ภาวะการฟื้นฟูอย่างต่อเนื่อง ซึ่งเป็นสัญญาณที่บ่งบอกถึงความสมบูรณ์ของธรรมชาติกำลังกลับคืนโลกของเราอีกครั้ง ที่ปรึกษา รมว.ทส. กล่าวภายในกิจกรรมมีนิทรรศการส่งเสริมการเรียนรู้ด้านการอนุรักษ์สิ่งแวดล้อมอย่างยั่งยืนแก่เด็กและเยาวชน เพื่อเกิดความเข้าใจในระบบนิเวศทางธรรมชาติและร่วมกันรักษาสิ่งแวดล้อมให้เคียงคู่กับสังคมไทยอย่างยั่งยืน โดยนิทรรศการ 1st Asian BirdLife Festival and Nature Expo 2020 จะเปิดให้เข้าชมฟรีถึงวันที่ 19 มกราคม 2563 (วันนี้)
ที่ปรึกษา รมว.ทส. ยุทธพล อังกินันทน์ เปิดงาน 1st Asian BirdLife Festival and Nature Expo 2020 มุ่งอนุรักษ์นกชายเลนปากช้อน 400 ตัวสุดท้ายของโลก
นกชายเลนปากช้อน,อนุรักษ์นกชายเลนปากช้อน,ทรัพยากรธรรมชาติและสิ่งแวดล้อม,ที่ปรึกษารมว.ทส.,นายยุทธพล อังกินันทน์,1st Asian BirdLife Festival and Nature Expo 2020,400 ตัวสุดท้ายของโลก,ข่าวทั่วไป